Diari Oficial de la Generalitat Valenciana


Sumari del DOGV 9989, del 21-11-2024 (2024/12628)

RESOLUCIÓ de 15 de novembre de 2024, per la qual s’acorda desistir de la convocatòria dels Premis a la Responsabilitat Social, exercici 2024.
---------------------------------------------------------------------------------------------------------------------------------------------

### Dades del document

Número de DOGV
:   9989

Data del DOGV
:   21-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12738

CVE
:   TUBI-B-2115-22811

Data del document
:   15-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * ajuda pública
    * desastre natural
    * distinció honorífica
    * responsabilitat
    * drets socials

La Conselleria d'Hisenda, Economia i Administració Pública, mitjançant la Resolució de 3 d'octubre de 2024, publicada el 23 d'octubre de 2024 en el DOGV, va aprovar les bases reguladores i la convocatòria dels Premis a la Responsabilitat Social, exercici 2024.

En la base desena s'establix el termini per a la presentació de sol·licituds, que és d'un mes següent a la publicació de la convocatòria en el DOGV.

Lamentablement, a causa del canvi substancial de les circumstàncies provocat per les greus conseqüències que ha ocasionat el fenomen meteorològic denominat dana, que va tindre lloc el passat 29 d'octubre de 2024, no és convenient continuar la convocatòria d'estos premis.

Efectivament, en estos moments cal vetlar de manera especial pels interessos generals als quals servix l'Administració pública amb objectivitat, tal com s'arreplega en l'article 103.1 de la Constitució Espanyola. D'igual manera, cal atendre els criteris d'eficiència i economia en l'assignació equitativa dels recursos públics i subordinar-los igualment a l'interés general, tal com es desprén dels articles 31 i 128 de la Constitució Espanyola. A més, es pretén, també, evitar el previsible perjuí comparatiu que podria suposar la continuació del procediment per a les persones interessades situades en els municipis afectats per la dana, que, per desgràcia, en són molts i comprenen una extensa àrea de la província de València.

Així mateix, es constata la voluntat de tornar a convocar els Premis a la Responsabilitat Social l'any vinent amb una dotació econòmica major, que permeta rescabalar el cost d'oportunitat de la cancel·lació dels previstos per a enguany i afegir alhora una categoria especial que arreplegue aquelles accions o bones pràctiques dutes a terme i relacionades directament o indirectament amb les conseqüències de la dana.

Per tot això, d'acord amb l'article 93 de la Llei 39/2015, d'1 d'octubre, del procediment administratiu comú de les administracions públiques, que establix que, en els procediments iniciats d'ofici, l'Administració podrà desistir, motivadament, en els supòsits i amb els requisits previstos en les lleis.

Vista la proposta de la Direcció General d'Economia relativa al desistiment de la convocatòria dels Premis a la Responsabilitat Social, exercici 2024,

RESOLC

*Primer*

Desistir de la convocatòria dels Premis a la Responsabilitat Social, exercici 2024.

*Segon. Recursos*

Contra la present resolució, que posa fi a la via administrativa, es podrà interposar un recurs potestatiu de reposició, davant del mateix òrgan que l'ha dictada, en el termini d'un mes comptador des de l'endemà de la publicació d'esta, segons el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'esta, de conformitat amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que les entitats i persones interessades puguen exercir qualsevol altra via que consideren oportuna.

  

València, 15 de novembre de 2024

Ruth María Merino Peña

Consellera d'Hisenda, Economia i Administració Pública